Grupa 3: Preuzimanje i zbrinjavanje glomaznog otpada na lokaciji gospodarenja otpadom Pehlin (KB 20 03 07)

Opis grupe: Pojam glomaznog otpada definiran Zakonom o gospodarenju otpadom je predmet ili tvar koju je zbog zapremnine i/ili mase neprikladno prikupljati u sklopu usluge prikupljanja miješanog komunalnog otpada te je u Katalogu otpada označen kao KB 20 03 07. Glomazni komunalni otpad spada prema katalogu otpada u “komunalni otpad” (otpad iz kućanstva i slični otpad iz obrta, industrije i ustanova) uključujući odvojeno skupljene sastojke. Kataloški ključni broj glomaznog otpada je 20 03 07. 
Usluga uključuje preuzimanje, vaganje, prijevoz i obradu/zbrinjavanje glomaznog otpada. Ukrcaj (utovar) glomaznog otpada u vozila Ponuditelja osigurava i obavlja Naručitelj. Ukrcaj otpada u vozilo obavlja Naručitelj.
Ponuditelj mora osigurati kapacitet za preuzimanje najmanje 180 m³ glomaznog otpada dnevno sa sljedeće lokacije:
· Lokacija gospodarenja otpadom Pehlin, Pehlin bb, 51000 Rijeka,
od ponedjeljka do petka od 07:00 do 17:00 sati te subotom od 07:00 do 13:00 sati.
Mjesto izvršenja predmetne nabave može se mijenjati tijekom važenja Ugovora, ovisno o potrebama Naručitelja, uključujući otvaranje novih lokacija i ispostava. 
Količine predmeta nabave definirane Troškovnikom su okvirne te se Naručitelj ne obvezuje realizirati sve navedene količine u cijelosti.
Ponuđena usluga predmeta nabave mora omogućiti preuzimanje i daljnju obradu glomaznog otpada, na primjeran i adekvatan način, a u skladu sa Zakonom o gospodarenju otpadom (NN 84/21 i 142/23) i podzakonskim propisima te uvjetima i zahtjevima iz Dokumentacije o nabavi. Odgovornost posjednika otpada – Naručitelja prestaje u trenutku preuzimanja glomaznog otpada od strane Ponuditelja. 
Naručitelj ne odgovara za eventualne propuste gospodarskog subjekta - pružatelja usluge, odnosno učinjene štete trećim osobama. 
Naručitelj ili posjednik glomaznog otpada koji je pripremljen za daljnju oporabu i zbrinjavanje, dužan je gospodarskom subjektu koji obavlja djelatnost gospodarenja otpadom (pružatelju usluge) prema Zakonu uz otpad predati Prateći list za otpad – obrazac PL-O, a sve sukladno Zakonu o gospodarenju otpadom (NN 84/21 i 142/23) i podzakonskim propisima te je odgovoran za točnost podataka o otpadu navedenih u pratećem listu. Preslika pratećeg lista ovjerenog od strane Naručitelja i gospodarskog subjekta koji vrši uslugu prijevoza i zbrinjavanja glomaznog komunalnog otpada te originalni dokumenti odvage od strane ovlaštenog gospodarskog subjekta su dokazi o izvršenju usluge. 
Gospodarski subjekt koji obavlja uslugu prijevoza i zbrinjavanja glomaznog otpada dužan je postupati s preuzetim glomaznim otpadom u skladu s odredbama Zakona o gospodarenju otpadom. 
TRAJANJE UGOVORA
Trajanje ugovora je 12 mjeseci. Početak ugovora je od obostranog potpisa. Usluga će se izvršavati sukcesivno tijekom ugovorenog razdoblja, ovisno o potrebama Naručitelja. Rok pružanja pojedine usluge ne može biti duži od 24 sata od zaprimanja pojedine narudžbe. Narudžba se dostavlja na dokaziv način (preporučenom poštom, e-mailom uz potvrdu i drugi ugovoreni način). 

